DOMSTOLENS DOM (Tredje Afdeling)

28. februar 2008

Sag C-17/07 P

Wineke Neirinck

mod

Kommissionen for De Europæiske Fællesskaber

»Appel – personalesag – midlertidigt ansat – kontraktansat – Kontoret for Infrastruktur og Logistik i Bruxelles (OIB) – ansættelsesprocedure – afslag på ansøgning – annullationssøgsmål – erstatningssøgsmål«

Angående: Appel af dom afsagt af Retten i Første Instans (Anden Afdeling) den 14. november 2006, Neirinck mod Kommissionen (sag T-494/04, endnu ikke trykt i Samling af Afgørelser), hvorved Retten forkastede appellantens påstande dels om annullation af Kommissionens afgørelser, hvorved appellanten fik afslag på sin ansøgning til en stilling som jurist i afdelingen for bygningspolitik i Kontoret for Infrastruktur og Logistik i Bruxelles (OIB), og hvorved en anden ansøger blev udnævnt til den nævnte stilling, dels om tilkendelse af erstatning – begrebet retlig interesse – begrundelsespligt – urigtig gengivelse af beviser – procedurefordrejning – tjenestens interesse og principperne om omsorgspligt og god forvaltningsskik.

Udfald: Dommen afsagt den 14. november 2006 af Retten i Første Instans, Neirinck mod Kommissionen (sag T-494/04), ophæves, for så vidt som Retten forkastede påstanden om den tilsidesættelse af begrundelsespligten, som Kommissionens afgørelse af 27. april 2004, hvorved appellanten blev underrettet om, at hun ikke havde bestået den mundtlige prøve i forbindelse med ansættelsesproceduren for kontraktansatte for stillingen som jurist i OIB’s afdeling for bygningspolitik som kontraktansat, er behæftet med. I øvrigt forkastes appellen. Kommissionens afgørelse af 27. april 2004, hvorved appellanten blev underrettet om, at hun ikke havde bestået den mundtlige prøve i forbindelse med ansættelsesproceduren for kontraktansatte for stillingen som jurist i OIB’s afdeling for bygningspolitik i Bruxelles, som kontraktansat, annulleres. I øvrigt frifindes Kommissionen for De Europæiske Fællesskaber. Kommissionen bærer sine egne omkostninger og betaler de omkostninger, som Neirinck har afholdt for De Europæiske Fællesskabers Domstol og for De Europæiske Fællesskabers Ret i Første Instans.

Sammendrag

1. Appel – anbringender – formaliteten – undersøgelse ex officio ved Domstolen

2. Appel – anbringender – anbringender og argumenter, som blot gentager det for Retten påberåbte – ingen identificering af den påberåbte retlige fejl – afvisning

[Art. 225 EF; statutten for Domstolen, art. 58, stk. 1; Domstolens procesreglement, art. 112, stk. 1, litra c)]

3. Tjenestemænd – søgsmål – retlig interesse – annullationssøgsmål anlagt af en sagsøger, som ikke selv kan ansættes, til prøvelse af en ansættelse – afvisning

(Tjenestemandsvedtægten, art. 90 og 91)

4. Tjenestemænd – afgørelse, der indeholder et klagepunkt – afslag på ansøgning – begrundelsespligt – afhjælpning af en utilstrækkelig begrundelse under retssagen – betingelser

(Art. 253 EF; tjenestemandsvedtægten, art. 25, stk. 2, og art. 90, stk. 2)

5. Tjenestemænd – kontraktansatte – ansættelse – vurdering af ansøgernes egnethed – udvælgelseskomitéens skøn – judiciel kontrol – grænser

(Tjenestemandsvedtægten, bilag III; ordning for de øvrige ansatte, art. 82)

6. Tjenestemænd – søgsmål – erstatningssøgsmål – annullation af anfægtet ulovlig retsakt – passende erstatning

(Tjenestemandsvedtægten, art. 91)